Diari Oficial de la Generalitat Valenciana


Sumari del DOGV 3478, del 21-04-1999 (1999/2663)

Informació pública de l'aprovació de les bases que han de regir les convocatòries dels concursos del Centre 14.
---------------------------------------------------------------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2663


Organisme emissor
:   Ajuntament d'Alacant

Tipus de document
:   Anunci

Informació pública de l'aprovació de les bases que han de regir les convocatòries dels concursos del Centre 14. [1999/M2663]
  
La Comissió de Govern municipal, en sessió celebrada el 17 de febrer de 1999, va prendre el següent acord:
  
Aprovació de les bases que han de regir les convocatòries dels concursos del Centre 14, per les quals s'autoritza la despesa corresponent.
  
S'informa dels expedients tramitats en relació amb l'epígraf que precedeix, els antecedents i raonaments dels quals figuren, resumits, a continuació.
  
En els expedients es troben els següents documents:
  
- Projectes de les bases que han de regir cadascun dels nou concursos que es convoquen.
  
- Retencions de crèdit relatives a la despesa corresponent als premis de cadascuna de les convocatòries subscrites per la intervenció municipal.
  
Són aplicables i serveixen de fonament als presents acords l'article 25.2.K) i m) de la Llei 7/1985, de 2 d'abril, Reguladora de les Bases del Règim Local i les altres normes concordants i complementàries.
  
Sotmés l'assumpte a votació, la Comissió municipal de Govern, per unanimitat, adopta els següents acords:
  
Primer
  
Aprovar les bases que han de regir les convocatòries dels concursos del Centre 14, que a continuació s'indiquen, per a fomentar la investigació i el foment de la creació artística dels joves:
  
1. II Premi d'Investigació Centre 14
  
2. III Concurs d'Interpretació de Música de Cambra Centre 14.
  
3. IV Concurs Provincial de Còmics per a Autors Novells 1999.
  
4. II Concurs de Textos Teatrals Centre 14.
  
5. II Trobada de Teatre Jove Centre 14.
  
6. III Concurs d'Art Propostes.
  
7. II Convocatòria d'Instal·lació de Nadal en Centre 14.
  
8. I Concurs de Dansa Clàssica Enriqueta Ortega.
  
9. I Certamen de Promoció dels Grups Novells de Pop i Rock Centre 14.
  
Segon
  
Autoritzar la despesa de dues-centes mil pessetes (200.000 PTA) per al II Premi d'Investigació Centre 14, de cinc-centes mil pessetes (500.000 PTA) per al III Concurs d'Interpretació de Música de Cambra Centre 14, de quatre-centes mil pessetes (400.000 PTA) per al IV Concurs Provincial de Còmic per a Autors Novells 1999, de dues-centes mil pessetes (200.000 PTA) per al II Concurs de Textos Teatrals Centre 14 i de dues-centes mil pessetes (200.000 PTA) per a la II Convocatòria d'Instal·lació de Nadal en Centre 14, de cinc-centes mil pessetes (500.000 PTA) per al I Concurs de Dansa Clàssica Enriqueta Ortega, amb càrrec a la partida del pressupost municipal 602.112.54-319.18/177902252; i de tres-centes mil pessetes (300.000 PTA) per al I Certamen de Promoció dels Grups Novells de Pop i Rock Centre 14 i de quatre-centes mil pessetes (400.000 PTA) per al II Certamen de Teatre Jove Centre 14, amb càrrec a la partida del pressupost municipal número 709.742.23-444.75/894753973.
  
Tercer
  
El pagament es realitzarà quan la intervenció municipal reba les comunicacions del Departament de Joventut en què s'indique que ja s'han resolt els concursos, s'han atribuït els premis i realitzat les actuacions.
  
Quart
  
Facultar el regidor de Joventut tan àmpliament com pertoque en dret i siga necessari, per a l'organització dels concursos i nomenament i atenció dels jurats de cadascuna de les convocatòries aprovades.
  
El text íntegre de les bases es pot sol·licitar al Centre 14, carrer de Llauradors, 14, 03417 Alacant; telèfon: 075 31 27 62.